*Tämä artikkeli kuvaa Japanin meri-itsepuolustusvoimain hävittäjäluokkaa. Muita merkityksiä on täsmennyssivulla.*

**Akizuki-luokka** on Japanin meri-itsepuolustusvoimain neljän hävittäjän muodostama alusluokka, joka on suunniteltu Hyūga- ja Izumo-luokkien helikopterihävittäjien saattajiksi sekä suojaamaan Aegis-järjestelmin varustettuja aluksia, kuten Kongō- ja Atago-luokkia. Tehtävien täyttämiseksi alukset on varustettu torjumaan pinta-aluksia, ilmahyökkäyksiä sekä sukellusveneitä.

Suunnittelu
-----------

Luokka on modernisoitu ja hieman raskaampi muunnos edeltäneestä Takanami-luokasta, jonka tehtävänä oli Kongō-luokan alusten suojaaminen. Aluksilla on useita parannuksia, kuten pienempi tutkavaste ja torpedojen valemaalijärjestelmä. Merkittävimmät muutokset ovat kuitenkin tehokkaampi propulsiojärjestelmä, modernisoitu elektroniikka mukaan lukien kaikuluotain sekä ATECS-taistelunjohtojärjestelmä, jota kutsutaan myös Japanin AEGIS-järjestelmäksi.

Pääosa aluksen aseistuksesta on sijoitettu etukannelle kansirakenteiden etupuolelle. Näitä ovat yksiputkinen 127 millimetrin Mk 45 tykki, 32-siiloinen Mk 41 VLS järjestelmä ja Phalanx CIWS. CIWS on asennettu nostettavalle alustalle komentosillan etuosaan. Merimaaliohjusten laukaisualusta on sijoitettu kahden savuhormin väliselle alueelle ja toinen CIWS-järjestelmä helikopterisuojan katolle. Kannen etuosan rakenteiden sivuilla on kummallakin puolen alusta torpedoputket.

Helikopterisuojaan voidaan sijoittaa kaksi helikopteria ja lentokannella on Mk 6 RAST-järjestelmä, mikä mahdollistaa helikopterin turvallisen suojaan siirron. Alukselle on sijoitettu 11 metrin työvene etummaisen savuhormin sivulle ja 7,6 metrin kumivene savuhormin toisella puolella. Kumpikin vene on nostettavissa veteen ja vedestä hydraylisilla nostureilla.
ō
Aluksen propulsiojärjestelmänä on neljä Rolls-Royce Spey SM1C kaasuturbiinia, jotka on muodostavat COGAG-järjestelmän. Turbiinit pyörittävät kahta akselia ja niissä olevia viisilapaisia säätölapapotkureita. Suunniteltu maksiminopeus on 30 solmua.

Aluksella on kaksi päämoottoritilaa, joissa kummassakin kaksi turbiinia.

Alukset
-------

**Akizuki-luokan hävittäjät**| Nimi | Telakka | Kölinlasku | Vesille | Valmis | Status |
| --- | --- | --- | --- | --- | --- |
| *JS Akizuki* | Mitsubishi Heavy Industries, Nagasaki | 17. heinäkuuta 2009 | 13. lokakuuta 2010 | 14. maaliskuuta 2012 | palveluksessa 2016 |
| *JS Teruzuki* | Mitsubishi Heavy Industries, Nagasaki | 2. kesäkuuta 2010 | 15. syyskuuta 2011 | 7. maaliskuuta 2013 | palveluksessa 2016 |
| *JS Suzutsuki* | Mitsubishi Heavy Industries, Nagasaki | 18. toukokuuta 2011 | 17. lokakuuta 2012 | 12. maaliskuuta 2014 | palveluksessa 2016 |
| *JS Fuyuzuki* | Mitsui Engineering & Shipbuilding, Tamano | 14. kesäkuuta 2011 | 22. elokuuta 2012 | 13. maaliskuuta 2014 | palveluksessa 2016 |
|

Lähteet
-------

Tada, Tomohiko: Akizuki Class Destroyers.  *Seaforth World Naval Review 2017*, 2016, s. 104-119. Barnsley:  Seaforth Publishing. ISBN 978-1-4738-9275-0.   (englanniksi)

### Viitteet

1. ↑  Tada, Tomohiko s. 118

Aiheesta muualla
----------------

* Kuvia tai muita tiedostoja aiheesta **Akizuki-luokka (2010)** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Akizuki-class destroyer (2010)